కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
సిక్సర్ల వరల్డ్ రికార్డ్ ముంగిట రోహిత్ శర్మ
బంగ్లాదేశ్‌తో రెండో టీ20లో సిక్సర్ల వర్షం కురిపించిన రోహిత్ శర్మ ఆదివారం మూడో టీ20లో మరో రెండు సిక్సర్లు బాదితే..  భారత్ తరఫున వరల్డ్ రికార్డ్ నెలకొల్పనున్నాడు.
Samayam Telugu | Updated:
Nov 9, 2019, 10:11AM IST
Rohit Sharma
భారత ఓపెనర్ రోహిత్ శర్మ అరుదైన వరల్డ్ రికార్డ్ ముంగిట ఉన్నాడు. బంగ్లాదేశ్‌తో రాజ్‌కోట్ వేదికగా గురువారం రాత్రి ముగిసిన రెండో టీ20 మ్యాచ్‌లో ఆరు సిక్సర్లు బాదిన రోహిత్ శర్మ.. అంతర్జాతీయ క్రికెట్‌లో 398 సిక్సర్ల మైలురాయిని అందుకున్నాడు. ఇక నాగ్‌పూర్ వేదికగా ఆదివారం మూడో టీ20 మ్యాచ్ జరగనుండగా.. ఈ మ్యాచ్‌లో రోహిత్ శర్మ మరో రెండు సిక్సర్లు బాదితే..? ఇంటర్నేషనల్ క్రికెట్‌లో 400 సిక్సర్ల మైలురాయిని అందుకున్న మూడో ఆటగాడిగా నిలవనున్నాడు.
Read More: రోహిత్ శర్మ 6, 6, 6 వెనుక గొడవే కారణమా..?
అంతర్జాతీయ క్రికెట్‌లో ఇప్పటి వరకూ అత్యధిక సిక్సర్లు బాదిన ఆటగాళ్ల జాబితాలో వెస్టిండీస్ విధ్వంసక ఓపెనర్ క్రిస్‌గేల్ 534 సిక్సర్లతో అగ్రస్థానంలో ఉండగా.. ఆ తర్వాత పాకిస్థాన్ మాజీ ఆల్‌రౌండర్ షాహిద్ అఫ్రిది 476 సిక్సర్లతో రెండో స్థానంలో ఉన్నాడు. ప్రస్తుతం 398 సిక్సర్లతో మూడో స్థానంలో ఉన్న రోహిత్ శర్మ.. రెండు సిక్సర్లు బాదడం ద్వారా.. 400 సిక్సర్ల మైలురాయిని అందుకోవడంతో పాటు భారత్ తరఫున ఈ ఘనత సాధించిన తొలి క్రికెటర్‌గా సరికొత్త రికార్డ్ నెలకొల్పనున్నాడు.
Read More: అప్పట్లో సచిన్.. ఇప్పుడు రోహిత్ అంతే: సెహ్వాగ్
అంతర్జాతీయ క్రికెట్‌లో ఇప్పటి వరకూ 218 వన్డేలాడిన రోహిత్ శర్మ 232 సిక్సర్లు బాదేశాడు. అలానే 100 టీ20ల్లో 115 సిక్సర్లు, 30 టెస్టుల్లో 51 సిక్సర్లు నమోదు చేశాడు. ఇటీవల వన్డే ప్రపంచకప్ ఆ తర్వాత దక్షిణాఫ్రికాతో సిరీస్‌లో పరుగుల వరద పారించిన రోహిత్ శర్మ.. ఈ ఏడాదిలోనే ఏకంగా 66 సిక్సర్లు బాదేయడం విశేషం.
Read More: IPL 2020: చెన్నై జట్టులో అదొకటే మార్పు..!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.